Na temelju ĉlanka 104. Zakona o komunalnom gospodarstvu („Narodne novine“, broj 68/18,110/18 i 32/20) i ĉlanka 36. Statuta Grada Obrovca („Službeni glasnik Grada Obrovca“ broj 3/21), Gradsko vijeće Grada Obrovca, na \_\_. sjednici, održanoj \_\_\_\_\_\_\_\_\_\_ 2022. godine, d o n o s i

**ODLUKU  
o izmjenama i dopunama Odluke o komunalnom redu**

**Članak 1.**

U Odluci o komunalnom redu (“Službeni glasnik Grada Obrovca“ broj 9/20) iza članka 74. dodaje se članak 74.a koji glasi:

„Mjere za osiguranje mogućnosti korištenja površina javne namjene osobama s posebnim potrebama“

Članak 74.a

(1) Komunikacija na javnim površinama, a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere.

(2) Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

(3) Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“

**Članak 2.**

Ova Odluka stupa na snagu osmoga dana od dana objave u “Službenom glasniku Grada Obrovca”.

KLASA:

URBROJ:   
Obrovac, \_\_\_\_\_\_\_

GRADSKO VIJEĆE GRADA OBROVCA

Predsjednik  
  
 Marin Klanac